केरल की घटना के विरोध में दिया धरना, रैली निकाली
नीमच | केरल में राष्ट्रवादियों की निर्मम हत्या के विरोध जनाधिकार मंच ने फोरजीरो चौराहा पर धरना प्रदर्शन किया। यहां से आक्रोश रैली निकाली गई। रैली में आरएसएस संघ एवं सभी अनुषांगिक संगठन एवं महिला संगठनों ने भाग लिया। जिला प्रचारक अतुल माहेश्वरी ने कहा केरल में माकपा नेतृत्व की सरकार बनी तब से संघ व भाजपा के कार्यकर्ताओं पर अत्याचार हो रहे हैं। कार्यकर्ताओं के साथ होने वाली हिंसा को बर्दाश्त नहीं करेंगे। केरल प्रदेश 1942 से राष्ट्रीय स्वयंसेवक कार्य कर रहा है। वर्तमान मेे वहां 4500 शाखाएं लग रही है। वहां की सरकार मनमानी पर आमदा है 32 कार्यकर्ता को जेल में बंद कर दिया। आरएसएस एवं उनके समविचारी संगठनों के कार्यकर्ताओं पर हमले कर भय का वातावरण बनाया जा रहा है। सामाजिक समरसता विभाग प्रमुख पारस पटवा, आरएसएस के जिला प्रचारक अतुल माहेश्वरी, जिला कार्यवाह प्रहलाद राय गर्ग, भाजपा जिला मंत्री वीरेंद्र पाटीदार, किसान संघ जिलामंत्री नीलेश पाटीदार, हरीश मंगल, निर्मल नरेला, यामिनी योगी ने भी संबोधित किया। समरसता प्रमुख नरेश सोनी, जिला संपर्क प्रमुख प्रवीण आरोंदेकर उपस्थित थे। संचालन सुनील कटारिया ने किया।
bho_Deva hin_Deva